Legal Document

Category: 45

Text:
3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ.30164/2/75 της 2 Ιουν./3 Ιουλ.  1975 (ΦΕΚ Β΄ 710) Περί καθορισμού ύψους χρηματικών παροχών φυματικών ναυτικών έτους 1975. Έχοντες υπ’ όψει: α)Τας διατάξεις του άρθρ. 14 του Ν.Δ. 3738/1957 «περί προστασίας φυματικών ναυτικών». β)Το δια της υπ’ αριθ. 3001/18-2-1975 αναφοράς του Οίκου Ναύτου υποβληθέν απόσπασμα πρακτικών της υπ’ αριθ. 3433/4/1-2-1975 συνεδριάσεως του ΔΣ/ΟΝ. γ)Τα δια των υπ’ αριθ. 14327/13-3-1975, 41789/ 17-4-1975 αναφορών του Ναυτικού Απομαχικού Ταμείου υποβληθέντα αποσπάσματα πρακτικών των υπ’ αριθ. 9/5-3-1975 και 14/9-4-1975 συνεδριάσεων του ΔΣ/ΝΑΤ, αποφασίζομεν: Εγκρίνομεν όπως αι υπό των διατάξεων του άρθρ. 14 Ν.Δ. 3738/1957 (ανωτ. αριθ. 2) προβλεπόμεναι χρηματικαί παροχαί ειδικής προστασίας των φυματικών ναυτικών καθορισθώσι κατά το έτος 1975 ως κάτωθι: Α)Η μηνιαία έκτακτος οικονομική ενίσχυσις των εις σανατοριακήν νοσηλείαν τελούντων φυματικών ναυτικών επί του μηνιαίου μισθού ως ούτος εκάστοτε καθορίζεται δια των συλλογικών συμβάσεων ή αποφάσεων του ΥΕΝ, μη συμπεριλαμβανομένης της τροφοδοσίας, εκτός αν άλλως ειδικώς ορίζεται, των υπερωριών, των επιδομάτων ή άλλων οιασδήποτε φύσεως προσθέτων, αμοιβών των επί των ακτοπλοϊκών πλοίων υπηρετούντων, του βαθμού και κλάδου του διπλώματος ή πτυχίου ικανότητος ΕΝ, δι’ ου ούτος είναι εφωδιασμένος, ως ακολούθως: α)Των εγγάμων ή αγάμων προστατών οικογενειών Αξιωματικών και κατωτέρων πληρωμάτων ΕΝ εις τα 50% του μισθού. β)Των μη προστατών οικογενειών Αξιωματικών ΕΝ εις τα 20% του μισθού και γ)Των μη προστατών οικογενειών κατωτέρων πληρωμάτων ΕΝ εις τα 25% του μισθού. Β)Τα έξοδα εγκαταστάσεως εις τόπον κατάλληλον δι’ αεροθεραπείαν των εξερχομένων εκ του ΝΙΕΝ φυματικών ναυτικών προς σταθεροποίησιν των επιτευχθέντων δια της εν αυτώ νοσηλείας αποτελεσμάτων εις δραχ. 3.000. Γ)Το μηνιαίον επίδομα αναπροσαρμογής εις χερσαίον επάγγελμα των τασσομένων εις την Β΄ Κατηγορίαν μετανοσηλευτικής προστασίας εις δραχ. 1.000 δια τους Αξιωματικούς και εις δραχ. 700 δια τα κατώτερα πληρώματα. Δ)Τα έξοδα κηδείας των κατά την νοσηλευτικήν περίθαλψιν αποβιούντων ναυτικών εις δραχ. 10.000. Η παρούσα κοινοποιηθήτω δεόντως προς εκτέλεσιν και δημοσίευσιν δια της Εφημερίδος της Κυβερνήσεως. (Αντί για τη σελ. 647) Σελ. 647(α) Τεύχος 704-Σελ. 25 19.Θ.ε.3 Προστασία Φυματικών Ναυτικών